Document ID: /roh_data/filtered/Billingualer_Corpus_interleaved-de-rm.jsonl.gz/965

This is a text translated from German to Rumantsch Grischun.
Regierung verabschiedet neue Richtlinien für Verkehrsberuhigungszonen

Das Bundesrecht regelt die Grundlagen für Verkehrsberuhigungszonen. Es unterscheidet dabei zwischen Tempo-30-Zonen, Begegnungszonen mit signalisierter Höchstgeschwindigkeit von 20 km/h und Fussgängerzonen. Seit 2001 sind namentlich Tempo-30-Zonen auf allen Strassen grundsätzlich möglich. Die eidgenössische Signalisationsverordnung legt dafür nur noch minimale Vorgaben fest. Darauf haben die Gemeinden reagiert: Die Gesuche für Tempo-30-Zonen, in denen auch Kantonsstrassen einbezogen werden, sind stark angestiegen. Die Regierung hat nun festgelegt, für welche Kantonsstrassen, welche Verkehrsberuhigungsmassnahmen unter welchen Randbedingungen machbar sind.

Kantonsstrassen sind primär auf die Bedürfnisse und die Funktion des Strassenverkehrs ausgerichtet; dies gilt insbesondere für kantonale Hauptstrassen (z.B. alle Nord-Süd und Ost-West-Achsen mit Ausnahme der Autobahnen). Die Regierung will deshalb Gesuche um Tempo-30-Zonen nur sehr zurückhaltend genehmigen, wenn diese eine kantonale Hauptstrasse tangieren. Ausnahmen sieht sie allerdings für Hauptstrassen-Abschnitte vor, die bereits heute nur langsam befahren werden müssen, wie Engpässe im Dorfkern, Streckenabschnitte ohne Trottoir oder unübersichtliche Stellen. Entscheidend dabei ist, dass der grösste Teil der Verkehrsteilnehmerinnen und -teilnehmer auf diesen Abschnitten - also vom Anfangs- bis zum Endpunkt der geplanten Tempo-30-Zone - heute nicht schneller als 42 km/h fahren; dieses Tempo muss von 85 Prozent des Verkehrs eingehalten werden, dem so genannten V-85. Erfahrungen zeigen nämlich, dass die Geschwindigkeiten mit der Einführung von Tempo-30-Zonen um höchstens fünf bis acht km/h gesenkt werden können.

Die Regierung hat zudem beschlossen, auf Hauptstrassen auch künftig keine baulichen Massnahmen wie Eingangstore und Versätze zuzulassen.

Kantonsstrassen sind auch die kantonalen Verbindungsstrassen; auch diese sind wie die Hauptstrassen primär verkehrs- und nicht fussgängerorientiert. Tempo-30-Zonen auf Verbindungsstrassen sind deshalb gemäss den neuen Richtlinien unter anderem nur dann möglich, wenn der V-85 vom Anfangs- bis zum Endpunkt der geplanten Tempo-30-Zone 44 km/h nicht überschreitet.

Gremium: Regierung

Quelle: dt Justiz-, Polizei- und Sanitätsdepartement

Data: 22.03.2005

La regenza deliberescha las novas directivas per las zonas per quietar il traffic

Il dretg federal regla la basa per zonas per quietar il traffic. El differenziescha en quest connex tranter zonas da tempo 30, zonas d'inscunter cun ina spertadad maximala signalisada da 20 km/h e zonas da pedunas e da peduns. Dapi l'onn 2001 èn numnadamain zonas da tempo 30 pussaivlas sin tut las vias. L'ordinaziun federala davart la signalisaziun da las vias fixescha mo pli las directivas minimalas per quai. Sin quai han las vischnancas reagì: Las dumondas per zonas da tempo 30 che cumpiglian er vias chantunalas èn creschidas fermamain. La regenza ha ussa fixà tge mesiras per quietar il traffic che pon vegnir fatgas per tge vias chantunalas e sut tge cundiziuns che quai ha da succeder.

Las vias chantunalas ston primarmain satisfar als basegns ed a la funcziun dal traffic sin via; quai vala spezialmain per las vias chantunalas principalas (p.ex. tut las axas dal nord al sid e da l'ost al vest cun excepziun da las autostradas). Perquai vul la regenza approvar dumondas per zonas da tempo 30 mo en moda fitg restrictiva, sche quellas tangheschan ina via chantunala principala. Excepziuns prevesa ella però per trajects da vias principalas, sin ils quals ins sto gia oz ir cun ina spertadad reducida, sco stretgas en il center dal vitg, parts da trajects senza trottuar u lieus nunsurvesaivels. Decisiv en quest connex è che la part la pli gronda da las participantas e dals participants dal traffic na van oz betg pli spert che 42 km/h sin quests trajects - pia dal cumenzament fin a la fin da la zona da tempo 30 planisada; quest tempo sto vegnir resguardà d'almain 85 pertschient dal traffic, da l'uschenumnà T-85. Cun introducir zonas da tempo 30 pon las sveltezzas vegnir reducidas - quai mussan las experientschas - maximalmain però per tschintg fin otg km/h.

Ultra da quai ha la regenza decidì ch'ella na permettia er en il futur naginas mesiras architectonicas sco portals d'entrada ed impediments sin vias principalas.

Vias chantunals èn er las vias da colliaziun chantunalas; er ellas servan - sco las vias principalas - primarmain al traffic e betg a pedunas ed a peduns. Tenor las directivas novas èsi pervi da quai mo pussaivel da far zonas da tempo 30 sin vias da colliaziun, sch'il T-85 na surpassa betg 44 km/h dal cumenzament fin a la fin da la zona da tempo 30 planisada.

Gremi: regenza

Funtauna: rg departament da giustia, polizia e sanitad

Data: 22.03.2005